**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL MĖGĖJŲ SODŲ KELIŲ (GATVIŲ) ĮTRAUKIMO Į PLUNGĖS RAJONO SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠĄ TVARKOS APRAŠO PATVIRTINIMO**

2020 m. balandžio 23 d. Nr. T1-70

Plungė

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Lietuvos Respublikos sodininkų bendrijų įstatymo 6 straipsnio 1 ir 8 dalimis ir Lietuvos Respublikos kelių įstatymo 3 straipsnio 3 dalimi, 4 straipsnio 3 dalimi bei 6 straipsnio 4 dalimi, Plungės rajono savivaldybės taryba nusprendžia:

1. Patvirtinti Mėgėjų sodų kelių (gatvių) įtraukimo į Plungės rajono savivaldybės vietinės reikšmės kelių (gatvių) sąrašą tvarkos aprašą (pridedama).

2. Pavesti Plungės rajono savivaldybės administracijos direktoriui sudaryti komisiją prašymams nagrinėti.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2020 m. balandžio 23 d.

sprendimu Nr. T1-70

**MĖGĖJŲ SODŲ KELIŲ (GATVIŲ) ĮTRAUKIMO Į PLUNGĖS RAJONO SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠĄ TVARKOS APRAŠAS**

1. Mėgėjų sodų kelių (gatvių) (toliau – Kelių) įtraukimo į Plungės rajono savivaldybės vietinės reikšmės kelių (gatvių) sąrašą tvarkos aprašas (toliau – Tvarkos aprašas) yra taikomas sprendžiant mėgėjų sodų kelių (gatvių) įtraukimo į Plungės rajono savivaldybės vietinės reikšmės kelių (gatvių) sąrašą (toliau – Sąrašas) klausimus.
2. Klausimas dėl Kelių įtraukimo į Sąrašą svarstomas Plungės rajono savivaldybės administracijos direktoriaus sudarytos komisijos, gavus bendrijos pirmininko prašymą su bendrijos susirinkimo sprendimu, įformintu protokolu. Prašymas gali būti laisvos formos. Klausimas dėl Kelių įtraukimo į Sąrašą gali būti svarstomas ir Plungės rajono savivaldybės administracijos iniciatyva ar seniūnijos, kurios teritorijoje yra kelias, prašymu.

3. Plungės rajono savivaldybės administracijos direktoriaus sudaryta komisija, nagrinėjanti prašymą dėl Kelių įtraukimo į Sąrašą, tikrina siūlomo įtraukti Kelio atitikimą kriterijams, nurodytiems 1 lentelėje. Komisijos išvados įforminamos protokolu.

4. Kai siūlomas įtraukti Kelias atitinka visus kriterijus ir tai yra nustatyta Komisijos protokole, jis yra įrašomas į siūlomų Plungės rajono savivaldybės vietinės reikšmės kelių (gatvių) sąrašą. Pagal poreikį, tačiau ne dažniau negu 1 kartą per ketvirtį, yra rengiamas siūlomų įtraukti Plungės rajono savivaldybės vietinės reikšmės kelių (gatvių) sąrašo projektas, kurį Plungės rajono savivaldybės taryba tvirtina savo sprendimu, tikslindama Sąrašą.

1 lentelė. Kelių įtraukimo kriterijai:

|  |  |  |  |
| --- | --- | --- | --- |
| El. Nr. | Kriterijaus pavadinimas | Taip | Ne |
|  | Kelias yra valstybinėje žemėje; |  |  |
|  | Kelio juosta ar žemės juostos plotis yra ne mažesnė kaip 4,5 m (Lietuvos Respublikos sodininkų bendrijų įstatymo 6 str. 8 d.). |  |  |
|  | * Keliai (gatvės), kuriais (kuriomis) naudojasi ir ne mėgėjų sodo teritorijose esančių žemės sklypų savininkai ir naudotojai (kai keliai (gatvės) atlieka tranzitinę funkciją);   ar   * Keliai (gatvės), kuriais (kuriomis) naudojasi daugiau negu vienos bendrijos teritorijoje esančių žemės sklypų savininkai. |  |  |
|  | Įrengta arba galima įrengti apsisukimo aikštelę (STR 2.06.04:2014 „Gatvės ir vietinės reikšmės keliai. Bendrieji reikalavimai.“ 32 p.5 pav. Minimali apsisukimo aikštelė 2 ašių sunkvežimiui). |  |  |
|  | Keliai (gatvės), skirti aptarnauti bendrijas, kuriose ne mažiau kaip 20 procentų žemės sklypų savininkų yra gyvenamąją vietą šioje bendrijos teritorijoje deklaravę asmenys. |  |  |
| Bendra suma | |  |  |

5. Aprašas gali būti keičiamas, papildomas, pripažįstamas negaliojančiu Savivaldybės tarybos sprendimu.